Lucas 9 | Bibliya Online | New World Translation\nTinawan nin mga instruksiyon an Dose para sa ministeryo (1-6)\nPagkaribong ni Herodes manungod ki Jesus (7-9)\nNagpakakan si Jesus nin 5,000 (10-17)\nSinabi ni Pedro kun siisay an Cristo (18-20)\nIhinula an kagadanan ni Jesus (21, 22)\nTunay na pagigin disipulo (23-27)\nPagkaliwat kan itsura ni Jesus (28-36)\nPinaumayan an aking may sanib nin demonyo (37-43a)\nIhinula giraray an kagadanan ni Jesus (43b-45)\nNagdiriskusyunan an mga disipulo kun siisay an pinakaurog (46-48)\nAn siisay man na bakong tumang sa sato kampi sa sato (49, 50)\nSi Jesus dai inako sa sarong baryo nin mga Samaritano (51-56)\nKun paano masunod ki Jesus (57-62)\n9 Dangan tinipon niya an Dose saka tinawan sinda nin kapangyarihan asin awtoridad na pagbutan an gabos na demonyo saka magpaumay nin mga hilang. 2 Asin isinugo niya sinda na ihulit an Kahadian nin Diyos saka magpaumay, 3 asin sinabi niya sa sainda: “Dai kamo magdara nin ano man sa saindong pagbaklay, maski sugkod o lalagan nin kakanon o tinapay o kuwarta;* dai man kamo magdara nin reserbang bado.* 4 Sain man na lugar na padaguson kamo sa harong, magdanay kamo diyan sagkod na kamo maghali. 5 Asin sain man na lugar na dai kamo akuon nin mga tawo, paghali nindo sa siyudad na iyan, pagpagon nindo an alpog sa saindong mga bitis bilang patotoo laban sa sainda.” 6 Dangan sa pagpuon ninda, nagpasiring sinda sa mga baryo sa bilog na teritoryo, na nagpapahayag kan maugmang bareta saka nagpapaumay sain man na lugar. 7 Nabaretaan ngunyan ni Herodes* na tagapamahala nin distrito* an manungod sa gabos na nangyayari, asin grabe an saiyang pagkaribong huli ta may mga nagsasabi na ibinangon si Juan hali sa mga gadan, 8 pero an iba nagsasabi na nagtunga si Elias, asin an iba pa nagsasabi na saro sa mga propeta kan suanoy an nabuhay. 9 Sinabi ni Herodes: “Pinapugutan ko si Juan. Kun siring, siisay ining nababaretaan ko kan mga bagay na ini?” Kaya gusto nanggad niya siyang mahiling. 10 Pagbalik kan mga apostol, ibinareta ninda ki Jesus an gabos nindang ginibo. Dangan iiniba niya an mga apostol asin nagpasiring na sinda-sinda sana sa siyudad na inaapod na Betsaida. 11 Alagad kan maaraman iyan kan mga tawo, nagsurunod sinda sa saiya. Asin mabuot niya sindang inako saka nagpuon siyang magtaram sa sainda manungod sa Kahadian nin Diyos, asin pinaumayan niya an mga nangangaipo nin pagpaumay. 12 Dangan kan hapon nang marhay, nagdulok an Dose asin nagsabi sa saiya: “Isubol mo an mga tawo, tanganing magduman sinda sa mga baryo sa palibot para makahanap nin dagusan asin kakanon, huli ta yaon kita digdi sa tagong lugar.” 13 Alagad sinabi niya sa sainda: “Tawan nindo sinda nin makakakan.” Sinabi ninda: “An yaon sana digdi limang tinapay asin duwang sira, apuwera na lang kun kami mismo maghali saka magbakal nin kakanon para sa gabos na tawong ini.” 14 Sa katunayan, igwa duman nin mga 5,000 na lalaki. Pero sinabi niya sa saiyang mga disipulo: “Patukawon nindo sinda nin grupo-grupo, mga 50 kada grupo.” 15 Ginibo ninda iyan asin nagturukaw an gabos. 16 Kinua niya ngunyan an limang tinapay saka an duwang sira, asin nagtangad siya sa langit saka pinamibian* niya iyan. Dangan binaranga niya an mga iyan asin itinao sa mga disipulo tanganing ipanao sa mga tawo. 17 Kaya gabos sinda nagkarakan saka nagkabarasog, asin tinipon ninda an mga dai naubos, bali 12 basket nin mga tada-tada. 18 Paghaloy-haloy, mantang solo siyang namimibi, an mga disipulo nagdulok sa saiya, asin hinapot niya sinda, na sinasabi: “Ano an sinasabi kan mga tawo? Siisay daa ako?” 19 Bilang simbag sinabi ninda: “Si Juan Bautista, pero sabi kan iba, si Elias, tapos sabi kan iba pa, saro sa mga propeta kan suanoy an nabuhay.” 20 Dangan sinabi niya sa sainda: “Pero para sa saindo, siisay ako?” Nagsimbag si Pedro: “An Cristo nin Diyos.” 21 Dangan sa seryosong pakikipag-ulay sa sainda, tinugon niya sinda na dai ini pagsabihon sa kiisay man, 22 alagad sinabi niya: “An Aki nin tawo kaipuhan na mag-agi nin dakul na pagsakit asin isikwal kan kamagurangan asin kan mga panginot na saserdote saka kan mga eskriba asin gadanon, dangan sa ikatulong aldaw ibangon.” 23 Pagkatapos sinabi niya sa gabos: “Kun an siisay man gustong magsunod sa sako, talikdan niya an saiyang sadiri saka pasanon an saiyang hariging pasakitan* aroaldaw asin padagos siyang sumunod sa sako. 24 Huli ta an siisay man na gustong magligtas kan saiyang buhay* mawawaran kaiyan, alagad an siisay man na mawaran kan saiyang buhay* nin dahil sa sako iyo an makakapagligtas kaiyan. 25 Ano man nanggad an makukuang pakinabang nin sarong tawo kun makamtan niya an bilog na kinaban pero mawaran siya kan saiyang buhay o mapahamak siya? 26 Huli ta kun may siisay man na ikinakasupog ako asin an sakuyang mga tataramon, an tawong iyan ikakasupog kan Aki nin tawo pag nag-abot na ini sa saiyang kamurawayan asin sa kamurawayan kan Ama saka kan banal na mga anghel. 27 Alagad sinisigurado ko sa saindo na an nagkapira sa mga yaon digding nakatindog dai nanggad magagadan sagkod na dai nguna ninda mahiling an Kahadian nin Diyos.” 28 Sa katunayan, mga walong aldaw pagkasabi niya kan mga tataramon na ini, iiniba niya si Pedro, Juan, saka Santiago asin nagtukad siya sa bukid tanganing mamibi. 29 Asin mantang namimibi siya, nabago an itsura kan saiyang lalawgon* asin an saiyang bado nagkinang sa kaputian. 30 Asin uya! duwang lalaki an nakikipag-ulay sa saiya, si Moises saka si Elias. 31 An mga ini nahiling na may mamuraway na itsura asin nagpuon na magtaram manungod sa paghali niya, na madali nang mangyari duman sa Jerusalem. 32 Haros turog na si Pedro asin an kairiba niya, alagad kan biyo na sindang napagmata, nahiling ninda an saiyang kamurawayan asin an duwang lalaking nakatindog na kaiba niya. 33 Asin kan an mga ini pahali na ki Jesus, sinabi ni Pedro sa saiya: “Paratukdo, marahay na yaon kami digdi. Kaya tugutan mo kaming magpatindog nin tulong tolda, saro para sa saimo, saro para ki Moises, asin saro para ki Elias.” Dai niya aram an sinasabi niya. 34 Alagad mantang sinasabi niya an mga bagay na ini, may panganuron na naglataw asin naglindong sa sainda. Kan tinahuban sinda kan panganuron, nagkatarakot sinda. 35 Dangan hali sa panganuron sarong boses an nadangog, na nagsasabi: “Ini an sakuyang Aki, an sakong pinili. Maghinanyog kamo sa saiya.” 36 Miyentras na nadadangog an boses, nahiling nindang nagsosolo si Jesus. Alagad tuninong sana sinda asin dai sinda nag-istorya sa kiisay man kan panahon na idto manungod sa arin man sa mga bagay na nahiling ninda. 37 Kan sunod na aldaw pagbaba ninda hali sa bukid, dakul na tawo an nagsabat sa saiya. 38 Asin uya! sarong lalaki sa sainda an nagkurahaw, na nagsasabi: “Paratukdo, nakikimahirak ako sa saimo na hilingon mo an aki kong lalaki, ta solo-solo siyang aki ko. 39 Sinasaniban siya nin sarong espiritu, saka bigla na sana siyang nagkukurahaw, asin pinapakiray-kisay siya kaiyan na nagsasabo an nguso, asin habo kaiyan magluwas maski kinulgan na kaiyan an aki. 40 Nakimahirak ako sa mga disipulo mo na palayason iyan, pero dai ninda kaya.” 41 Bilang simbag sinabi ni Jesus: “O daing pagtubod asin makasalan na henerasyon, sagkod nuarin ako kaipuhan na magdanay na kaibanan nindo asin magpapasensiya sa saindo? Daraha digdi an saimong aki.” 42 Alagad kan paparani pa sana an aki, ilinampog ini kan demonyo asin pinakiray-kisay nin grabe. Pero sinaway ni Jesus an maraot na espiritu saka pinaumayan an aki asin itinao ini sa ama kaini. 43 Asin gabos sinda napangalas na marhay sa kahanga-hangang kapangyarihan nin Diyos. Mantang sinda gabos napapangalas sa gabos na bagay na ginigibo niya, sinabi niya sa saiyang mga disipulo: 44 “Magdangog kamong marhay asin tandaan nindo an mga tataramon na ini, huli ta an Aki nin tawo tatrayduron asin itatao sa kamot nin mga tawo.” 45 Alagad dai ninda nasabutan an sinabi niya. Sa katunayan, itinago iyan sa sainda tanganing dai ninda iyan maintindihan, asin natatakot sindang maghapot sa saiya manungod sa sinabi niyang ini. 46 Dangan may nangyaring diriskusyunan sa tahaw ninda manungod sa kun siisay sa sainda an pinakaurog. 47 Huling aram ni Jesus kun ano an nasa puso ninda, nagkua siya nin sadit na aki, pinatindog ini sa kataid niya, 48 asin sinabi niya sa sainda: “An siisay man na minaako sa sadit na aking ini sa ngaran ko minaako man sa sako; asin an siisay man na minaako sa sako minaako man sa Saiya na nagsugo sa sako. Huli ta an saro na minagawing pinakahababa sa saindo iyo an nakakaurog.” 49 Bilang simbag sinabi ni Juan: “Paratukdo, may nahiling kaming sarong tawo na nagpapalayas nin mga demonyo paagi sa paggamit kan ngaran mo, asin pinurbaran ming pugulan siya, dahil bako ta siyang kaiba.” 50 Alagad sinabi ni Jesus sa saiya: “Dai nindo pagpurbaran na pugulan siya, huli ta an siisay man na bakong tumang sa saindo kampi sa saindo.” 51 Mantang nagdadangadang na an panahon* na dadarahon na si Jesus sa langit, desidido nanggad siyang magduman sa Jerusalem. 52 Kaya nagsugo siya nin mga mensahero na mag-inot sa saiya. Asin naghali sinda saka naglaog sa sarong baryo nin mga Samaritano tanganing andamon an mga bagay-bagay para sa pag-abot niya. 53 Alagad dai siya inako kan mga tawo, huli ta desidido siyang magduman sa Jerusalem. 54 Kan mahiling ini kan mga disipulong si Santiago asin Juan, nagsabi sinda: “Kagurangnan, gusto mong magpababa kami nin kalayo hali sa langit tanganing tumtumon* sinda?” 55 Alagad inatubang niya sinda asin sinaway. 56 Kaya nagduman sinda sa ibang baryo. 57 Mantang naglalakaw sinda sa dalan, may nagsabi sa saiya: “Masunod ako sa saimo sain ka man magduman.” 58 Pero sinabi ni Jesus sa saiya: “An mga layas na ayam* may mga lungib asin an mga gamgam sa langit may mga salagan, alagad an Aki nin tawo dai lamang nin mahigdaan.” 59 Dangan sinabi niya sa saro pa: “Madya, magin parasunod taka.” Nagsabi an lalaki: “Kagurangnan, tuguti nguna akong magpuli asin ilubong an sakuyang ama.” 60 Alagad sinabi niya sa saiya: “Pabayai an mga gadan na maglubong kan saindang mga gadan, pero ika, ipahayag mo an Kahadian nin Diyos sa gabos na lugar.” 61 Asin igwa pang saro na nagsabi: “Masunod ako sa saimo, Kagurangnan, pero tuguti nguna akong magpaaram sa mga kairiba ko sa harong.” 62 Sinabi ni Jesus sa saiya: “Dai nin siisay man na tawo na nagkapot na nin arado asin naghihiling sa mga bagay sa likudan an maninigo sa Kahadian nin Diyos.”\n^ Sa literal, “pirak.”\n^ Sa literal, “nin duwang bado.”\n^ Sa literal, “binendisyunan.”\n^ Sa literal, “nakukumpleto na an mga aldaw.”\n^ O “tunawon.”\n^ Sa literal, “mga sora.” An sora sarong hayop na garo ayam an itsura na manunumpungan sa Israel asin sa kataraid na lugar.


Sukol kan obras publica sa RWP iyo an masusunod\nAn opisina nasyonal kan Department of Public Works and Highways (DPWH) iyo an nagpapasunod kan standard na sukol sa mga pig-iimplementar na road widening project (RWP) kan national road na sagcod sa ngunian iyo an nangyayari sa mga proyekto sa infrastractura.\nIni an kasimbagan kan Camarines Sur 3rd Engineering District kan DPWH sa Baras, Canaman, Camarines Sur sa tahaw kan propuesto kan environmentalist sa Ciudad nin Naga na saindang pigrerecomendar dapat lihisan nalang an mga puon nin kahoy sa iimplementar na road widening project asin an espasyo gibohon na bike lane.\nSi Engr. Romeo Doloiras, District Engineer kan 3rd Engineering District sa Camarines Sur nagpahayag kaini kasunod kan enot na propuestong resolusyon sa Sangguniang Panlungsod kan Ciudad nin Naga na nagcocontra sa pagpurutol kan mga puon nin kahoy sa kalabaan kan Del Rosario Maharlika Highway kan ciudad sundo sa linderos kan Pili, Camarines Sur.\nSi Consejal Ghiel Rosales iyo an padreno kan resolusyon asin suportado ni Consejal Mila Raquid-Arroyo alagad sa borotohan mayoria kan miembros sa SP nagbasura kan propuestong resolusyon.\nPiglinaw ni DE Doloiras na antes sinda naputol kan mga kahoy na ulang sa RWP nakua muna sinda nin tree cutting permit sa Department of Environment and Natural Resources (DENR) asin nagsusunod sinda sa gabos na guidelines kan ahencia.\nPuon na mag-implementar kan RWP an CamSur 3rd Engineering District igwa na sindang naputol na 308 puon nin mga kahoy sa Magsaysay Ave., Liboton Street, San Felipe, pasakat Carolina, Pacol asin Cararayan.\nDinagdag pa kan DPWH sa sunod na taon antes sinda maimplementar kan RWP seseguradohon na malinig na an road right of way sa mga ulang na estractura.\nIpapadagos an kaparejong proyekto sa San Felipe-Pacol-Carolina mantang pinaisi na an opisyales de barangay asin apektadong residentes.


Endoskopiya - Wikipedia\nSarong halimbawa nin operasyon kan endoskopiya\nAn endoskopiya (Ingles: endoscopy; paghiling sa laog) iyo sarong operasyon na nagagamit sa medisina para hilingon an laog kan hawak. An operasyon kan endoskopiya naggagamit nin endoskopyo (endoscope) para i-eksamina an laog kan sarong organo o bukas sa hawak. Dae arug sa nagkapirang mga medikal na pag-imaheng teknik, an endoskopy direkta na piglalaog sa organo.\nIgwa nin nagkapirang mga klase nin mga endoskopyo. Depende sa sityo sa hawak asin sa klase nin operasyon, an endoskopyo pwedeng gibuhon nin sarong doktor o surgeon. An pasyente pwedeng bilog na mata o tutudukan nin anestesya durante sa operasyon. Sa kadaklan, an terminong endoskopiya o endoscopy iyo ginagamit sa pagladawan sa eksaminasyon kan itaas na parte kan gastrointestinal na agihan, na midbid bilang sarong esophagogastroduodenoscopy.\nPara sa dae-medikal na paggamit, an kaparehas na instrumento iyo inaapod na mga boreskopyo (borescope).\nAn Wikimedia Commons igwa nin medya dapit sa Endoskopiya.\nKinua sa "https://bcl.wikipedia.org/w/index.php?title=Endoskopiya&oldid=221307"\nHuring binago an pahinang ini kaitong 9 Disyembre 2021, alas 15:07.


Solusyon maghogot nin fondo sa BRF\nNaatehan na nin calamity fund an Capitolyo Provincial kan Camarines Sur maging an mga local government unit (LGUs) kan provincia alagad an solusyon nagpasar nin resolusyon an junta provincial sa ginibong sesyon espesyal kan Noviembre 16 nganing maghogot nin fondo sa Bicol Rehabilitation Fund (BRF) na nasa caja kan gobierno nasyonal.\n‘‘Joint and collection’’ an mosyon na naghahagad sa senado na kaipuhan an fondo sa calamidad sa provincia mantang naatehan nin calamity fund an mga LGUs huli ta ginamit sa mga programa laban sa coronavirus diseases (Covid-19) asin sunod-sunod pa an mga bagyo sa Bicol na kinababalihan kan Quinta, Rolly asin Ulysses na bilyones pesos na an danyos sa agricultura, propriedad maging sa infrastractura.\nSi Vokal Angel Naval, Vice Chairman kan Finance and Appropriation Committee asin floor leader sa junta provincial nagpahayag sa entrevista kan Bicol Mail an sinambit na resolusyon saindang pinasar kasunod kan kahagadan ni Senador Migs Zubiri ki Gobernador Migz Villafuerte na kaipuhan niya an back up resolution nganing i-atubang niya sa budget hearing na maninigo nang gamiton an BRF para sa rehabilitasyon sa rehiyon cinco matapos kan sunod-sunod na calamidad.\nAn senador nagbisita sa Camarines Sur kan Domingo, Noviembre 15 asin nakaulay sinda Gob. Migz asin 2nd District Congressman LRay Villafuerte nganing maheling an kamugtakan mga danyos kan provincia asin may darang 150 cavan nin bagas bilang tabang sa mga apektado kan calamidad.\nSinabi ni Naval na an saindang 5% na calamity fund hali sa P3-B na 2020 annual budget naubos na huli kan dakulang gastos sa Covid-19 asin sunod-sunod pa an mga calamidad.\nAn desisyon kan Capitolyo Provincial maghogot na nin fondo sa general fund asin disaster fund.\nNgonian na sunod-sunod an mga nakaaging calamidad na atehan na sinda nin fondo kaya kaipuhan an re-alignment nganing igwang itus-tos sa mga relief operations asin iba pang mga pangangaipo kan apektadong namamanuan kan CamSur, sabi pa ni Naval.\nAn re-alignment kan fondo kan LGUs base sa awtorisasyon kan Bayanihan to Heal as One Act na an gastos sa paglaban sa Covid-19 puedeng kuanon sa calamity fund. (DPAureus)


Dating jefe kan NCPC igwa pang pendienteng caso sa Naga, Manila\nAfuera kan viente nieve (29) caso sa pagbalga kan Batas Pambansa 22, na mas midbid sa Bounding Check Law na pendiente sa Metropolitan Trial Court National Capital Region Branch 40, Ciudad nin Quezon envez igwa pang ibang caso sa Ciudad nin Naga asin sa Manila.\nIni an mga pahayag ni Ramiro ‘’Ram’’ I. Samar kan makuanan nin entrevista kan Bicol Mail na saiyang piglinaw na sarong caso sa Ciudad nin Naga asin saro man sa Manila.\nAlagad an ibang investors matapos maaraman na nadakop na kan Milaor Municipal Police Station kan Noviembre 1 asin nakaluwas na sa carcel matapos makabayad na nin piyansang maabot sa P450 mil alagad an ibang investors niya sa Ciudad nin Naga asin Camarines Sur nag-aandam na magsangat nin caso kun padagos na dai ibubuelta an saindang kapital.\nAn orden na paluwason siya sa carcel hali sa sala ni Juez Soliman Santos Jr. kan RTC Branch 62 sa Ciudad nin Naga.\nAn Clerk of Court sa ciudad sinugo na ipadara an approved cash bond asin iba pang dokumentos sa MTC, sa Ciudad nin Quezon.\nSi Samar, dating pamayo kan Naga City People’s Council (NCPC) nagpahayag sa media na saiyang inaangat an arin man na investors na nagsasabing pigluko sinda na magsangat nin reclamo kontra sa saiya.\nSaiyang binabasol an mga paratukdo na nag-utang sa saiya alagad nagpalyar na magbayad kan saindang obligasyon. Kadakli sa sainda nag-utang nin 80 mil hasta 100 mil pesos.\nAlagad an ibang paratukdo nagsabi man na dai man dapat sindang basulon mientras na dai ngani ninda aram kun sain nagtago si Samar huli ta dai ngani nagpapaheling sa sainda.\nHuli kaini, naghahagad na siya nin tabang sa Civil Service Commission (CSC) nganing abisohan an mga paratukdo na puedeng sangatan nin caso administrativo sagcod na mapendiente an saindang pagretiro sa serbisyo kun dai ibubuelta an saindang inutang sa lending company.\nDinagdag pa kaini, na igwa pa siyang collectibles nin maabot sa 200 milyones peso sa mga nag-urutang kabali na si mga paratukdo sa escuelas publika. (dpa)


5 gadan kan makabudal an A. Bragais bus sa truck sa Libmanan - BICOL STANDARD | Bicol News\nHome News 5 gadan kan makabudal an A. Bragais bus sa truck sa Libmanan\n5 gadan kan makabudal an A. Bragais bus sa truck sa Libmanan\nLIBMANAN, CAMARINES SUR—Limang persona an gadan kan makabudal an sarong bus sa truck sa sa Maharlika Highway sa barangay Bikal sa banwaan na ini kasubagong aga poco mas o menos alas 4:30 nin aga kasubago.\nEmbwelto sa aksidente an sarong A. Bragais Liner Truck na hale sa Cubao, Quezon City na pa Tabaco City, asin sarong Isuzu truck na nakagarahe sa gilid kan tinampo.\nAn mga biktima iyo sinda Alexander Belen kan Bacacay Albay, Arnel Daguyo, Kevin Daguyo, Jason Bonita kan Tabaco, Albay, asin Cindy Garcia.\nAn mga bangkay kan victima yaon sa Barangay Atienza Homes sa Libmanan.\nNaghahalat pa kan resulta kan autopsia kan nasambit na mga victima.\n15 pang mga pasahero kan bus, kaiba na an driver na si Joy Bermas y Budica, an inoobserbaran pa sa hospital.\nPadagos man an imbestigasyon kan LTO sa mga oras na sinusurat an baretang ini.\nMientrastanto, sa entrevista kan BICOL STANDARD sa sarong pasahero na si Jerson Bonita, tugang kan saro sa mga victima, sinabi kaini na marikas an padalagan kan bus. Ini man pignegaran kan driver kan bus sa entrevista man giraray kan BICOL STANDARD.\nNapamata na sana siya suboot na gadan na an tugang niya pakatapos makasalpok an bus sa truck.(Report ni Oscar Esmenda asin Jener Villarez)\n5 gadan kan makabudal an A. Bragais bus sa truck sa Libmanan Reviewed by Bicol Standard on Wednesday, April 16, 2014 Rating: 5


Dokumentos sa operasyon kan Sanitary Landfill, kulang\nAn bagong Sanitary Landfill (SLF) sa Ciudad nin Naga padagos na an operasyon alagad conditionally approved an saindang permit na pig-isyu kan Department of Environment and Natural Resources (DENR), bako huli sa kawaran nin water treatment facility (WTF)\nAn kakulangan nin ibang mga dokumento na pigmamando kan DENR iyo an dahilan na nag-asegurar an City Hall isusumiter man giraray nganing ihabol.\nSaro pa sa dahilan na dapat taposon muna an pigcoconstruhir na WTF.\nIni an mga pahayag ni Bonifacio Azur, opisyal na parataram kan PENR0-DENR Camarines Sur kan makuanan nin entrevista kan Bicol Mail sa isyu kan sarong environmentalist na dapat dai muna tinugotan an operasyon kan Sanitary Landfill mientras na dai pa natatapos an pigcoconstruhir na water treatment facility na saro sa mga rekisitos kan ahencia.\nNagsunod sinda sa standard na dai matagas sa Yabo River an taguk kan basura mientras na pigcoconstruhir pa an faciliddad.\nAn pormal na operasyon sa partial na hiwas kan SLF ginibo kan nakaaging Agosto 14 na pinangenotan ni Alcalde Nelson Legacion asin opisyales lokal sa presencia kan mga opisyal kan DENR Bicol asin Camarines Sur, an pagbukas iyo man an naging pinal na desisyon kan City Hall na sarahan an labi na sa cincuenta años na Balatas dumpsite.\nSi Engr. Joel Martin, jeje kan Solid Waste Management Office kan City Hall nagpatanid man sa publiko na sainda nang estrictong iimplementar an pagsuhay kan nalalapa asin nalalapang basura nganing dai tolos mapano an SLF.\nAn operasyon kan SLF pigcuestion sa corte kan sarong environmentalist huli kan pagpalyar na magsunod sa pigmamando kan RA 2009 asin RA 9275, alagad dai nag-isyu kan pighahagad na aplikasyon sa Writ of Continuing Mandamus sa paagi kan Temporary Environmental Protection Order (TEPO) nganing pugolon muna an pag-operar kan SLF.\nAn petition for mandamus pigplantiar kan ‘’The Generation Yet Unborn’’ na pigrepresentaran ni Abogado Allan Reiz Macaraig alagad an caso magpapadagos pa an bista sa corte.


ISYU SA CAMPAIGN CONTRIBUTIONS: 2 ECs nagsayumang magtabang sa Philreca\nAn Camarines Sur I Electric Cooperative (Casureco I) Inc. asin an Sorsogon I Electric Cooperative (Soreco I) iyo sana an nanindugan sa mga electric cooperative (ECs) digdi sa Bikol na dai magtao nin campaign contributions sa party-list group kan Philippine Rural Electric Cooperatives Association (Philreca) sa pagtubod ninda bakong maninigo asin cuestionable.\nSabi kan National Association of Electricity Consumers for Reform Inc. (Nasecore), na pinamamayohan ni Pete Iligan na ilegal an padagos na pagrecibe nin campaign contributions kan Philreca sa mga cooperativa asin nagsangat na nin petisyon sa Comelec na dapat cancelaron an rehistrasyon kan Philreca bilang party-list.\nPagbalga kan Seksyon 95 kan Omnibus Election Code an rason kan Nasecore sa petisyon na cancelaron an saindang registration bilang party-list.\nAn rehiyon Bikol igwang onseng (11) cooperativa nin electricidad, afuera kan Sorsogon II Electric Cooperative (Soreco II) na rehistrado bilang stock cooperative sa Cooperative Development Authority (CDA).\nIgwang pagtugot an National Electrification Administration (NEA) sa campaign contributions kan mga cooperativa nin electricidad alagad duda an opisyales asin empleados kan Casureco Uno sa posibleng maging aksyon contra sa saindang general manager sagcod na hanapan nin dahilan kan NEA asin Philreca.\nNganing ulangon an ano man aksyon kan NEA contra sa saindang general manager, an mga empleados asin opisyales kan cooperativa nagkaigwa nin protesta sa paagi kan ‘’Run for GM, an tunay na nakikipaglaban sa electrification’’.\nGinibo an simpleng protesta asin pagcontra sa ano man na lakdang kan NEA kan nakaaging Lunes sa Libmanan, Camarines bilang saindang suporta asin pagtitiwala sa kakayahan ni Alsisto na magpadagos bilang GM.\nSa liderato ni Alsisto, mantenido sagcod ngonian an Triple A na iyo na an pinakalangkaw na categorization kan NEA sa sarong cooperativa nin electricidad base sa saindang mga acomplisimiento asin liderato. Sa petisyon kan Nasecore sa Comelec saindang hinuhurot na dapat cancelaron an registration kan party-list group kan Philreca huli kan suboot pagrecibe nin illegal campaign contributions hali sa mga ECs na nag-tototal na sa P10 milyon, dai pa kabale si contribusyon kan ECs hale sa Bikol.\nSa saindang katorceng pahina petition for cancelation of registration, sinabi kan Nasecore P3-M an tinao sa Philreca kan Davao del Sur Electric Cooperative, P2-M hali sa Isabela Electric Cooperative II asin tig-on milyon pesos hali sa Zambales 1 Electric Cooperative Inc., Pampanga III Electric Cooperative Inc., Peninsula Electric Cooperative Inc. Pampanga 1 Electric Cooperative Inc., asin Zambales II Electric Cooperative Inc.\nAn ibang ECs an saindang palusot nagtaong kontribusyon alagad pinaluwas sa record na an fondo gagamiton sa ‘‘Advocacy Fund’’.\nAn evidencia kan Nasecore iyo an mga tsikie, deposits slips asin resolucion kan junta directiva na nagpapatunay an mga ECs nagcontribuer nin milyones pesos sa Philreca.\nSa lado kan Philreca, saindang sinabi na ‘‘baseless and malicious allegations political harrasment’’ an akusasyon kan Nasecore.\nSa pinaluwas na statement, sinabi pa an alegasyon kan Nasecore malinaw na political harassment.\nAn Philreca cuarenta anyos nang nagdadanay bilang umbrella organization kan 121 ECs sa nasyon. An saindang misyon para sa karahayan kan ECs asin miembros-consumdores.


PAGBILOG KAN YesPH SA BIKOL: May marhay na bonga hale sa simbahan, City Hall\nNagkaigwa nin marhay na bonga an pagkortesiya kan Embajador kan YesPH Community Development, Inc. sa Arzobispado kan Caceres antes ilansar kaini an YesPH sa Ciudad nin Naga kan Miercules, Hulyo 12 mantang nagpahayag man nin suporta an lokal na gobierno kan ciudad.\nAn Aktor na si Dingdong Dantes, dating Youth Commissioner sa administrasyon ni dating Presidente Benigno Aquino III kaibanan an saiyang mga opisyal kan YesPH nagtaong galang kasuodmang aga sa Archbishop Palace Residence ni Obispo Rolando Tria Tirona na nagkaigwa nin marhay na orolay-olay sa saindang programa sa mga jovenes orog na an pagtabang asin programa sa educasyon na dapat ipadagos mantang sinda an futuro kan nacion.\nPig-osipon ni Tirona ki Dantes na siya dating pamayo kan Commission on Youth sa Catholic Bishop Conference of the Philippines sa laog nin sampolong taon pakatapos kan misyon digdi nagpugol naman bilang pamayo kan Commission on Youth in Asia sa Parish Federation of Institute Conference.\nPigheras kan Obispo an saiyang mga programa sa jovenes asin sa kapobrehan sagcod na nagkaigwa nin scholarship program asin nagkaigwang proyecto sa mga Day Care sagcod na dinara kan simbahan sa coastal area.\nSinabi pa ni Tirona na dapat taposon muna kan kajovenan an saindang pag-adal bako lang para sa sainda envez sa futuro kan nacion.\nSi Alcalde John Bongat na nag-atendir sa piglansar na YesPH nagsabi na saiyang suportado an programa ni Dantes huli ta an jovenes dapat padangaton asin makakatabang pa sa futuro kan nacion.\nAn pagtabang sa educasyon siring kan scholarship program na ginigibo man kan City Hall dakulang opurtunidad sa kajovenan na dagdag pang tabang sa gobierno kan sinambit na grupo na sarong NGO, sabi pa kan jefe ejecutivo.\nSaiya pang sinabi na andam an City Hall sa makipag-tabang sa YesPH mantang igwa man sindang kaparejong proyecto sa sektor nin jovenes.\nAn saindang programa nakatutok sa pagtabang sa mga working student, out of school nganing magkaigwa sinda nin trabajo maging sa ngaran na pag nenegocio.\nMaorganisar sinda kan kaparejong NGO sa iba pang mga rehiyon nganing magcrear nin mga programa asin policia sa jovenes kun pano sindang matatabang sa sarong provincia asin rehiyon defende sa saindang pangangaipo, sabi pa ni Dantes. (DPA)


HELAMAN TSAPTER 9\nAn mga mensahero nanagboan an pinakapamayong huwes na gadan sa tukawan nin paghuhukom--- Sinda pinagpreso asin sa bandang huri binuhian--- Sa paagi nin inspirasyon si Nephi iyo an nagngaran ki Seantum bilang iyo an paragadan--- Si Nephi pinagmidbid kan iba bilang sarong propeta.\nHilnga, ngonian ini nangyaring naglipas na kan si Nephi nakapagtaram na kaining mga tataramon, an nagkapirang mga tawo na yaon sa pag-iriba ninda nagdaralagan pasiring sa tukawan nin paghuhukom; iyo, magin lima an nagpaduman, asin sinda nagsasabi sa saindang mga sadire, habang sinda nagraralakaw:\n2 Hilnga, ngonian ita makakaaram na may kaseguruhan kunbaya an tawong ini sarong propeta asin an Diyos iyo an nagsugo saiya tanganing magpropesiya kaining mga makangangalas na mga bagay sa satuya. Hilnga, kita dae nagtutubod na siya sinugo; iyo, kita dae nagtutubod na siya sarong propeta; daeng pagkukulang, kun ining bagay na saiyaang pinagsabi mapanungod sa pinakapamayong huwes totoo, na siya nanggad gadan na, kaya kita magtutubod na an iba pa niyang mga tataramon na saiya nang pinagsabi totoo man.\n3 Asin ini nangyaring naglipas na sinda nagdaralagan sa abot kan saindang kusog, asin nag-abot sa laog kan tukawan nin paghuhukom; asin hilnga, an pinakapamayong huwes nakatumba sa daga, asin nakabulagta sa saiyang sadireng dugo.\n4 Asin ngonian hilnga, kan saindang nahiling ini sinda nagngaralas na gayo, na tanganing baya sinda napatumba man sa daga; nin huli ta sinda dae nagtubod sa mga tataramon na si Nephi an nagsabi mapanungod sa pinakapamayong huwes.\n5 Pero ngonian, kan saindang nahiling sinda nagtubod, asin an takot nag-abot sa sainda na baka an gabos na mga paghuhukom na si Nephi an nagsabi puwedeng mangyayari sa mga katawohan; kun kaya sinda tinarakigan, asin nagkaturumba sa daga.\n6 Ngonian, sa hidaling panahon kan an huwes ginadan--- siya na pinagsaksak kan saiyang tugang na lalake na nababadoan nin sikreto, asin siya nagdulag, asin an mga surugoon nagdaralagan asin nagsumbong sa mga katawohan, ikinurahaw an paggadan sa pag-iriba ninda;\n7 Asin hilnga an mga katawohan nagkasararong nagkatiripon-tipon sa lugar kan tukawan nin paghuhukom--- asin hilnga, sa saindang kangalasan saindang nahiling idtong limang tawo na nagkaturumba sa daga.\n8 Asin ngonian hilnga, an mga katawohan daeng pagkaaram manungod sa kadaklan na nagkasararong nagkatiripon-tipon duman sa hardin ni Nephi; kun kaya sinda nagsabi sa pag-iriba man sana ninda: Ining mga tawo iyo sinda an naggadan sa huwes, asin an Diyos iyo an naghampak sainda na sinda dae makakadulag sa satuya.\n9 Asin ini nangyaring naglipas na saindang dinarakop sinda, asin ginarapos sinda asin pinagkunkon sa priso. Asin igwa nin sarong proklamasyon na pinadara sa luwas na an huwes ginadan, asin an mga paragadan dinarakop asin pinagkunkon sa priso.\n10 Asin ini nangyaring naglipas na sa kinaagahan an mga katawohan nag-asembliya kan saindang mga sadire na nagkatiripon-tipon sa pagmundo asin sa pag-ayuno, para sa lubong kan sarong bantog na pinakapamayong huwes na ginadan.\n11 Asin kaya man idtong mga huwes na yaraon kaidto sa hardin ni Nephi, asin nakadangog sa saiyang mga tataramon, nagkatiripon-tipon man na nagkasararo para sa lubong.\n12 Asin ini nangyaring naglipas na sinda naghapot sa mga katawohan, na nagsasabi: Haen na an lima na iyo an ipinadara tanganing maghapot mapanungod sa pinakapamayong huwes kun siya nanggad gadan? Asin sinda nagsimbag asin nagsabi: Manungod kaining lima na saimong pigsabi an saindong pinadara, kami daeng pagkaaram; pero igwa nin lima na iyo an mga paragadan, na samuyang piangkunkon sa prisohan.\n13 Asin ini nangyaring naglipas na an mga huwes nagmawot na sinda mahiling; asin sinda dinarara, asin hilnga sinda iyo an lima na pinadara; asin hilnga an mga huwes naghapot sainda tanganing maaraman an manungod kaining bagay, asin sinda nagsabi sainda kan gabos na saindang ginibo, na nagsasabi:\n14 Kami nagdaralagan asin nakaabot sa lugar kan tukawan nin paghuhukom, asin kan samuyang mahiling an gabos na mga bagay magin arog kan sinabi ni Nephi na saiyang pinagpatotoo, kami nagkangaralas na tangani baya na kami nagkaturumba sa daga; asin kan kami nakabawi na gikan sa samuyang pagkabigla, hilnga sainda kaming pinagkunkon sa prisohan.\n15 Ngonian, manungod sa paggadan kaining tawo, kami dae nakakaaram kun siisay an naggibo kaini; asin iyo sana gabos an samuyang naaaraman, kami nagdaralagan asin nakaabot na uyon sa saimong pinagmawot, asin hilnga siya ginadan na, na uyon sa mga tataramon ni Nephi.\n16 Asin ngonian ini nangyaring naglipas na an mga huwes ipinaliwanag an bagay sa mga katawohan, asin nagkurahaw kontra ki Nephi, na nagsasabi: Hilnga, kita nakakaaram na an Nephi na ini nakipagsabwatan sa sarong tawo na iyo an naggadan sa huwes, na tanganing maideklara niya ini sa satuya, na tanganing mapagbago niya kita sa saiyang pagtubod, na tanganing puwede niyang ipaglangkaw an saiyang sadire na magin sarong bantog na tawo, pinagpili nin Diyos, asin sarong propeta.\n17 Asin ngonian hilnga, satuyang patutugaon an tawong ini, asin siya magkukumpisal kan saiyang sala asin ipapaaram sa satuya an tunay na paragadan kaining huwes.\n18 Asin ini nangyaring naglipas na an lima pinalibre sa aldaw kan paglubong. Daeng pagkukulang, sinda nakipagtusay sa mga huwes sa mga tataramon na saindang pinagsabi laban ki Nephi, asin naki-iwal sa sainda an saro sa lambang saro, na tanganing sinda nagkariribong sainda.\n19 Daeng pagkukulang, sinda nagkausa na si Nephi dapat na dakupon asin gapuson asin darahon sa atubangan nin kadaklan, asin sinda nagpoon na maghapot saiya sa grabeng paagi na tanganing saindang mapatuga siya, na tanganing sainda siyang maakusaran sagkod sa kagadanan---\n20 Nagsasabi sa saiya: Ika sarong kasabwat; siisay ining tawo na iyo an naggibo kaining paggadan? Ngonian sabihi kami, asin akoa an saimong kasalan; nagsasabi, Hilnga uya an kuwarta; asin man samuyang itatao sa saimo an buhay mo kun saimong sabihon samuya, asin akoon an kasunduan na saimong ginibo kaiba niya.\n21 Pero si Nephi nagsabi sa sainda: O kamong mga ribong-ribong, kamong may pasaluib na mga puso, kamong mga buta, asin kamong tiso an mga liog na mga katawohan, kamo daw nakakaaram kun gurano kahaloy na an Kagurangnan nindong Diyos magtutugot na kamo magpapadagos kan saindong dalan nin kasalanan?\n22 O kamo dapat nang magpoon sa pag-agrangay asin magmundo, nin huli sa dakulang kapahamakan na ngonian naghahalat para saindo, laen lang kun kamo magsosolsol.\n23 Hilnga kamo nagsabi na ako nakipagsabwatan sa sarong tawo na tanganing saiyang gadanon si Zeezoram, an satuyang pinakapamayong huwes. Pero hilnga, ako nagsasabi sa saindo, na ini nin huli ta ako nagpatotoo sa saindo na tanganing kamo puwedeng makaaram manungod kaining bagay; iyo, para magin sarong testigo sa saindo, na ako nakakaaram kan mga kadaendatahan asin mga abominasyon na yaraon sa pag-iriba nindo.\n24 Asin nin huli ta ginibo ko ini, kamo nagsasabi na ako nakipagsabwatan sa sarong tawo na tanganing saiyang gibohon an bagay na ini; iyo, nin huli ta sakuyang ipinahiling saindo an senyal na ini kamo nagka-aranggot sa sakuya, asin nagmawot na destrosohon an sakuyang buhay.\n25 Asin ngonian hilnga, ako magpapahiling sa saindo nin saro pang senyal, asin hilngon nindo kun kamo magmamawot sa bagay na ini na destrosohon ako.\n26 Hilnga ako nagsasabi sa saindo: Magduman sa harong ni Seantum, na iyo an tugang na lalake ni Seezoram, asin magsabi sa saiya---\n27 Si Nephi daw, an sagin-sagin na propeta, na iyo an nagpropesiya sa grabeng karaotan manungod kaining mga katawohan, nakipagsabwatan sa saimo, na kun kaya saimong ginadan si Seezoram, na iyo an saimong tugang na lalake?\n28 Asin hilnga, siya magsasabi saindo, Dae.\n29 Asin kamo magsabi sa saiya: Saimo daw ginadan an saimong tugang na lalake?\n30 Asin siya magtitindog na may pagkatakot, asin dae maaaraman kun ano an saiyang sasabihon. Asin hilnga, siya mapahimutok sa saindo; asin siya maghihimo na garo baga siya nabigla; daeng pagkukulang, siya magdedeklara sa saindo na siya inosente.\n31 Pero hilnga, saindong siyasaton siya, asin saindong mananagboan an dugo na yaon sa gayad kan saiyang panalukbong.\n32 Asin kun mahiling nindo ini, kamo maghahapot: Saen baya gikan an dugong ini? Kami daw dae makaaram na ini iyo an dugo kan saimong tugang na lalake?\n33 Asin baya siya magtatakig, asin mahihiling na mamumuti, magin garo baga an kagadanan nag-abot saiya.\n34 Asin baya kamo magsasabi: Nin huli kaining pagkatakot asin kaining pamumuti na nag-abot sa saimong lalawgon, hilnga, kami nakakaaram na ika nagkasala.\n35 Asin baya mas pang pagkatakot an maabot sa saiya; asin baya siya magkukumpisal sa saindo, asin dae na makanegar na siya nanggad iyo an naggadan.\n36 Asin baya siya magsasabi sa saindo na ako, si Nephi, daeng pagkaaram manungod sa bagay na ini laen lang na ini ipinagtao sa sakuya sa paagi kan kapangyarihan nin Diyos. Asin saka nindo maaraman na ako sarong honestong tawo, asin ta ako ipinadara para saindo gikan sa Diyos.\n37 Asin ini nangyaring naglipas na s9nda nagharale asin ginibo, magin uyon sa sinabi ni Nephi sa sainda. Asin hilnga, an mga tataramon na saiyang pinagsabi gabos totoo; nin huli ta uyon sa saiyang sinabi siya nagnegar; asin man uyon sa mga tataramon siya nagkumpisal.\n38 Asin siya dinakop tanganing probaran na siya sa sadire niya iyo nanggad an paragadan, na tangani baya an lima pinabuhian, asin man si Nephi.\n39 Asin igwa nin nagkapira sa mga Nephita na nagtubod sa mga tataramon ni Nephi; asin igwa man na nagkapira, na nagtubod nin huli sa testimonya kan lima, nin huli ta sinda nagkabarago habang sinda yaon sa kulungan.\n40 Asin ngonian igwa sa pag-iriba nin mga katawohan, na nagsasabi na si Nephi sarong propeta.\n41 Asin igwang iba na nagsasabi: Hilnga, siya sarong diyos, nin huli ta kun bago siyang diyos dae niya kuta na nagkaararaman an gabos na mga bagay. Nin huli ta hilnga, siya nakapagsabi satuya an mga kaisipan kan satuyang mga puso, asin man nagsabi satuya nin mga bagay; asin nagin siya an nakapagdara sa satuyang kaaraman an tunay na paragadan kan satuyang pinakapamayong huwes.\n# posted by Unknown @ 4/13/2006 06:14:00 PM


Gov Migz covered court piponan na sa San Vicente – BUHI FORUM\nBARANGAY, PROVINCIAL NEWS, Proyekto nin Gobierno\nGov Migz covered court piponan na sa San Vicente\n11 August 2017 – Buhi, Camarines Sur – sinurat ni : Ting Villadares –\nNagpoon na kaso Agosto 8 ana pagconstruer nya na Gov. Migz covered court sa barangay government center ag social hall sa barangay San Vicente, Buhi, Camarines Sur.\nSa entrevista nya na buhay boinon news team ki punong barangay Bella Bacani, sinabi nyadi na ading nasabi nang proyekto kaso pebrero 2015 pa naipanuga ni gobernador Migz Villafuerte nin huli man sa esfuerzo ni Bacani ag dating alkalde ag ngowan bise alkalde Rey P. Lacoste.\nAna enterong compound mapopotos nyading nasabi nang edificio kaya “rain or shine” dagos dagos na ana enterong okasyon arog nya na mga asembleya, pabayle, programa ag iba pang aktibidades boko sana nya na mga taga buraburan maging sa mga ka-barangay sa mountain sector, sabi pa ni Bacani.\nApwera nyading proyektong covered court, pinagi pasemento naman ngowan ni gobernador Villafuerte ana mayor na tinampo na magisabaton sa patinampo man nya na DPWH na kin sari pa abot na sa barangay San Francisco (parada), dagdag pa ni Bacani.\nMientrastanto, usad sa pinagi mawot nya na mga taga buraburan ag mountain sector na macemento naman ana portion nya na tinampo arani sa simbahan paputang polangui albay para kuno dagos dagos naman ana pag asenso nya na ekonomiya sa nasabi nang sektor didi sa banwaan na Buhi.\nBella Bacanicovered courtDepartment of Public Works and Highways (DPWH)Miguel Luis VillafuerteMigz VillafuerteRey P. LacosteSan Francisco (Parada) Buhi Camarines SurSan Vicente Buhi Camarines Sur\nPrevious Previous post: Intramural 2017 nya na SVNHS nagsikad na kasudma\nNext Next post: Pacemento ni Gov Migz sa tinampong lubak-lubak sa barangay San Vicente ipibobo na


IKATULONG LIBRO NI NEPHI\nAN AKI NI NEPHI, NA AKENG LALAKI NI HELAMAN\nAsin si Helaman iyo an akeng lalake ni Helaman, na akeng lalake ni Alma, na akeng lalake ni Alma, bilang sarong kamakuapoan ni Nephi na iyo an akeng lalake ni Lehi, na nagluwas paharayo sa Jerusalem sa enot na taon kan pagpapamahala ni Zedekiah, an hade nin Judah.\n3 NEPHI TSAPTER 1\nSi Nephi na akeng lalake ni Helaman naghale paluwas sa kadagaan, asin an saiyang akeng lalake na si Nephi iyo an nagtatago kan mga rekord --- Maski na ngani na an mga senyales asin mga kangangalasan nagdakul, an marurumpot na plano na garadanon an matatanos--- An banggi na si Cristo imundag nag-abot na--- An senyal ipinagtao na asin sarong bag-ong bitoon an masirang--- An mga kautikan asin mga pandadaya nagdadagdag, asin an mga tulisan na Gadianton nanggadan nin kadakul.\nNgonian ini nangyaring naglipas na an ika-nobenta asin enot na taon naglipas na asin ini an ika-anom na gatos na taon magpoon sa panahon na si Lehi naghale sa Jerusalem; asin iyo idto an taon na si Lachoneus iyo an pinakapamayong huwes asin an gobernador sa bilog na kadagaan.\n2 Asin si Nephi, an akeng lalake ni Helaman, naghale paluwas sa kadagaan nin Zarahemla, pinagwalat sa saiyang akeng lalake na si Nephi, na iyo an saiyang pinakamatuang akeng lalake, an mapanungod sa mga laminang bronse, asin an gabos na mga rekord na pinagtago, asin an gabos na ining mga bagay na pinagtagong sagrado gikan pa sa paghale ni Lehi paluwas sa Jerusalem.\n3 Pagkatapos na siya naghale paluwas sa kadagaan, asin kun saen nagpaduman, mayong tawo an nakakaaram; asin an saiyang akeng lalake na si Nephi an nagtago kan mga rekord bilang karibay niya, iyo, an rekord kan saiyang mga katawohan.\n4 Asin ini nangyaring naglipas na sa pagpopoon kan ika-nobenta aisn duwang taon, hilnga, an mga propesiya kan mga propeta nagpoon na mautob sa kabilugan; nin huli ta nagpoon na magkaigwa nin darakulang mga senyales asin darakulang mga milagro na nangyari sa pag-iriba nin mga katawohan.\n5 Pero nagkaigwa nin iba na nagpoon magtaram na an panahon nakaagi na paraa sa mga tataramon na mauutob pa sana, na pinagsabi na si Samuel, an Lamanita.\n6 Asin sinda nagpoon na magka-orogma sa saindang mga katugangan, na nagsasabi: Hilnga an panahon lipas na, asin an mga tataramon ni Samuel dae nautob; kun kaya, an saindong kaogmahan asin an saindong pagtubod manungod sa bagay na ini nagin daeng kamugtakan.\n7 Asin ini nangyaring naglipas na sinda naggibo nin sarong dakulang kariribokan sa bilog na kadagaan; asin an mga katawohan na nagtubod nagpoon na magin grabe an pagkamundo, na baka sa anuman na pangyayari ining mga bagay na ipinagsabi na dae nanggad mangyaring maglipas.\n8 Pero hilnga, sinda nagbantay na may paninindugan para sa aldaw na yan asin an bangging idto asin an aldaw na idto na magigin sarong aldaw na garo baga mayong kabanggihon, na tanganing saindang maaraman na an saindang pagtubod dae nanggad nagin mayong kamugtakan.\n9 Ngonian ini nangyaring naglipas na nagkaigwa nin sarong aldaw na pinaglaen kan mga mayong pagtubod, na an gabos ninda na nagtutubod kaidtong mga tradisyon dapat na garadanon laen lang kun an senyal mangyayaring maglipas, na ipinagtao ni Samuel an propeta.\n10 Ngonian ini nangyaring naglipas na kan si Nephi, an akeng lalake ni Nephi, nahiling ining karumputan kan saiyang mga katawohan, an saiyang puso grabeng gayo kapano nin kamondoan.\n11 Asin ini nangyaring naglipas na siya nagluwas asin nagsuko kan saiyang sadire pababa sa daga, asin makusog na nagtangis sa saiyang Diyos para sa saiyang mga katawohan, iyo, sa sainda na pupunan nang destrosohon nin huli kan saindang pagtubod sa tradisyon kan saindang mga ama.\n12 Asin ini nangyaring naglipas na siya makusog na nagtatangis sa Kagurangnan sa bilog na aldaw; asin hilnga, an boses nin Kagurangnan nag-abot saiya, na nagsasabi:\n13 I-angat mo an saimong payo asin magin maogmahon ka; nin huli ta hilnga, an panahon haranihon na, asin sa bangging ini an senyal itatao na, asin sa pagkaaga Ako maabot na sa kinaban, tnaganing ipahiling sa kinaban na Ako mag-uuto sa gabos na sakong pinagkausang pagsabihon sa paagi kan nguso kan samuyang mga banal na propeta.\n14 Hilnga, Ako maabot sa sadire ko, tanganing utubon an gabos na mga bagay na sakong ginibo na ipaaram sa kaarakian nin mga tawo magpoon sa pundasyon kan kinaban, asin gibohon an kagustuhan, pareho kan Ama asin kan Ake--- sa Ama nin huli sako, asin kan Ake nin huli kan sakong laman. Asin hilnga, an panahon harani na, asin ngonian na banggi an senyal itatao.\n15 Asin ini nangyaring naglipas na an mga tataramon na nag-abot ki Nephi nagka-urutob, uyon sa saindang pinagtaram na; nin huli ta hilnga, sa pagbababa kan saldang dae nagkaigwa nin kadikloman; asin an mga katawohan nagpoon na magngangaralas nin huli ta mayo nin kadikloman kan an banggi nag-abot na.\n16 Asin nagkaigwa nin kadakul, na dae nagtuturubod sa mga tataramon kan mga propeta, an nagkaturumba sa daga asin nagin garo bagang sinda nagkagaradan, nin huli ta sinda nakakaaram sa dakulang plano ninn kapahamakan na saindang pinaghanda para sainda na nagturubod sa mga tataramon kan mga propeta nagin mayong kamumugtakan; nin huli ta an senyal na ipinagtao na yaon na sa harani.\n17 Asin sinda nagpoon na makaaram na an Ake nin Diyos dapat na harani nang magpahiling; iyo, sa marhayon, an gabos na mga katawohan na yaon sa lalawgon kan bilog na kinaban magpoon sa sulnupan sagkod sa sirangan, pareho sa daga kan norte asin sa daga kan sur, na grabeng gayo an pagkangalas na tanganing sinda nagkaturumba sa daga.\n18 Nin huli ta sinda nakaaram na an mga propeta nagpatotoo kaining mga bagay sa kadakul na mga taon, asin na an senyal na ipinagtao na yaon na sa harani; asin sinda nagpoon na magkatarakot nin huli kan saindang kadaendatahan asin kan saindang daeng pagtubod.\n19 Asin ini nangyaring naglipas na dae nagkaigwa nin kadikloman sa bilog na idtong pagkabanggi, kundi idto nagin malinawanag na arog baga na idto udtong luntok. Asin ini nangyaring naglipas na an saldang nagsirang sa pagkaaga giraray, na uyon sa tinakda kaining panahon; asin sinda nakaaram na iyo idto an aldaw na an Kagurangnan mamumundag na, nin huli sa senyal na ipinagtao na.\n20 Asin ini nahimong nangyari na naglipas, iyo, an gabos na mga bagay, sa kada kudlit, na uyon sa mga tataramon kan mga propeta.\n21 Asin ini nangyaring naglipas man na sarong bag-ong bitoon an nagluwas, uyon sa tataramon.\n22 Asin ini nangyaring naglipas na pagpoon sa panahon na ini dagos magkaigwa nin pagpoon kan mga kaputikan na ipadadarang dagos sa pag-iriba nin mga katawohan, sa paagi ni Satanas, tanganing patagason an saindang mga puso, sa intensiyon na sinda dae nanggad magturubod kaidtong mga senyales asin mga kangangalasan na saindang nagkahiriling; pero maski na ngani kaining mga kaputikan asin mga pandadaya an kadakulang parte nin mga katawohan nagtuturubod, asin pinagbago para sa Kagurangnan.\n23 Asin ini nangyaring naglipas na si Nephi nagduman sa pag-iriba nin mga katawohan, asin man kadakul na iba pa an nagbubunyag pasiring sa pagsosolsol, kun kaya nagkaigwa nin sarong dakulaon na kapatawaran nin mga kasalan. Asin kaya an mga katawohan nagpoon giraray na magkaigwa nin katuninongan sa kadagaan.\n24 Asin dae nagkaigwa nin pag-iiriwal-iwal, laen lang na ini sa kadikit na nagpoon sa pagbabalangibog, pinaghingohang patunayan sa paagi nin mga kasuratan na ini bako nang gayong kapakinabangan pa an magsunod sa ley ni Moises. Ngonian sa bagay na ini sinda napapamali, na dae naintindihan an mga kasuratan.\n25 Pero ini nangyaring naglipas na sinda sa dae pa nahahaloy nagkabarag-o, asin nagkakurumbinse sa kamalian na saindang linaogan, nin huli ta ini ipinagpaaram sa sainda na an ley dae pa nauutob, asin ta ini dapat na mautob sa lambang kudlit; iyo, an tataramon nag-abot sa sainda na ini kaipong gayo na mautob; iyo, na an sarong sinurat o kurit dae dapat na maglipas sagkod na ini gabos mautob; kun kaya sa taon na ini man sana sinda pinagdara sa sarong kaaraman kan saindang kamalian asin nagkumpisal kan saindang mga kasalanan.\n26 Asin kaya an ika-nobenta asin duwang taon naglipas na, nagdadara nin mga marhay na bareta sa mga katawohan nin huli sa mga senyales na nag-abot nang naglipas uyon sa mga tataramon kan propesiya kan gabos na mga banal na propeta.\n27 Asin ini nangyaring naglipas na an ika-nobenta asin tulong taon naglipas man sa katuninongan, laen lang kaining mga tulisan ni Gadianton, na nag-eerok sa mga kabukidan, na iyo an nagpepereste sa kadagaan; nin huli ta grabe kakusog an saindang mga kuta asin an saindang mga sikretong lugar na tanganing an mga katawohan dae makakadaog sainda; kun kaya sinda nakapaggibo nin kadakul na mga panggagadan, asin nakapaggibo nin sobrang kagadanan sa pag-iriba nin mga katawohan.\n28 Asin ini nangyaring naglipas na sa ika-nobenta asin apat na taon sinda nagpoon na magdaragdag sa dakulang degrado, nin huli ta nagkaigwa nin kadakul na sutil na mga Nephita na nagdurulag pasiring sa sainda, na iyo an nakapagkausa nin grabeng kamondoan sa mga Nephita na nagkawaralat sa kadagaan.\n29 Asin nagkaigwa man nin sarong dahilan kan sobrang kamondoan an pag-iriba kan mga Lamanita; nin huli ta hilnga, sinda igwa nin kadakul an mga kaarakian na nagdarakula na asin nagpoon na magin mga makukusog sa paglipas nin mga taon, na sinda nagin para sa saindang mga sadire sana, asin pinag-iriba kan iba na mga Zoramita, sa paagi kan saindang mga kaputikan asin kan saindang mahambogon na mga tataramon, tanganing mag-ayon sa mga tulisan nin Gadianton.\n30 Asin kaya an mga Lamanita nagkasarakitan man, asin nagpoon na manluya sa saindang pagtubod asin pagkamatanos, nin huli sa karumputan kan mga nagtatalubong henerasyon.\n# posted by Unknown @ 4/28/2006 11:49:00 AM\nHELAMAN TSAPTER 16\nAn mga Nephita na nagtubod ki Samuel pinagbunyagan ni Nephi--- Si Samuel dae nagagadan kan saindang mga pana asin gapo--- An iba pinatagas an saindang mga puso, asin an iba nakahiling nin mga anghel--- An mga mayong pagtubod nagsabi na bakong rasonableng magtubod ki Cristo asin kan saiyang pag-abot sa Jerusalem.\nAsin ngonian, ini nangyaring naglipas na igwang kadakul na nakadangog sa mga tataramon nin Samuel, an Lamanita, na saiyang pinagtaram sa ibabaw kan muralya nin siyudad. Asin habang kadakul an nagtutubod sa saiyang tataramon nagharale asin pinagharanap si Nephi; asin kan sinda mag-arabot asin nanumpungan siya sinda nagkurumpisal sa saiya kan saindang mga kasalan asin dae nagtago kaini, na nagmamawot na sinda puwedeng pagbunyagan para sa Kagurangnan.\n2 Pero habang kadakul an dae nanggad nagtubod sa mga tataramon ni Samuel an nagka-aranggot sa saiya; asin saindang pinag-apunan nin mga gapo siya na yaon sa ibabaw kan muralya, asin man kadakul an nagtira nin mga pana siya habang siya nakatindog sa muralya; pero an Espiritu nin Kagurangnan yaon saiya, na tangani baya na siya dae ninda natatamaan kan saindang mga gapo ni kan saindang mga pana.\n3 Ngonian kan saindang mahiling na dae ninda siya natatamaan, nagkaigwa nin kadakul na nagturubod sa saiyang mga tataramon, na tangani baya na sinda nagduruman ki Nephi tanganing magpaburunyag.\n4 Nin huli ta hilnga, si Nephi nagparabunyag, asin nagparapropesiya, asin nagparabalangibog, na nagkukurahaw nin pagsosolsol sa mga katawohan, nagpaparapahiling nin mga senyales asin mga kangangalasan, na saindang puwedeng magkaararaman na an Cristo madalion nang mag-abot---\n5 Pinagsasabihan sinda kan mga bagay na haranihon nang mag-abot, na tanganing saindang magkaararaman asin magkagiromdoman an panahon kan saindang pag-arabutan na saindang magkakaararaman na kaidto pa, sa intensiyon na sinda puwedeng magtubod; kun kaya habang kadakul na an nagtutubod sa mga tataramon ni Samuel nag-arabot saiya tanganing magpabunyag, nin huli ta sinda nag-abot na nagsosolsol asin nagkukumpisal kan saindang mga kasalan.\n6 Pero kadakul na parte sainda an dae nagtutubod sa mga tataramon ni Samuel; kun kaya kan saindang mahiling na sinda dae nakakapagpatama saiya kan saindang mga gapo asin kan saindang mga pana, sinda nagsumbong sa saindang mga kapitan, na nagsasabi: Dakopa an tawong ini asin gapuson siya, nin huli ta siya igwang sarong diyablo; asin nin huli sa kapangyarihan kan diyablo na yaon saiya dae ta siya natatamaan kan satuyang mga gapo asin kan satuyang mga pana; kun kaya dakopa siya asin gapuson siya, asin magrayo saiya.\n7 Asin habang sinda nagpasiriring tanganing karaputan siya kan saindang mga kamot, hilnga, siya nagpatihulog kan saiyang sadire pababa sa muralya, asin nagdulag paluwas sa saindang mga kadagaan, iyo, magin pasiring sa sadire niyang nasyon, asin nagpoon na magbalangibog asin magpropesiya sa pag-iriba kan saiyang sadireng mga katawohan.\n8 Asin hilnga, siya dae na nanggad nadangog pa sa pag-iriba kan mga Nephita; asin kaya iyo ini an mga pangyayari sa mga katawohan.\n9 Asin kaya nagtapos an ika-otsenta asin anom na taon nin pagpapamahala kan mga huwes sa mga katawohan ni Nephi.\n10 Asin kaya nagtapos man an ika-otsenta asin pitong taon nin pagpapamahala kan mga huwes, asin kadakul pa kan mga katawohan na yaraon pa sa saindang kapaabaw-abawan asin karumputan, asin an kadikit na parte an nagraralakaw na uyon sa atubangan nin Diyos.\n11 Asin iyo man ini an mga pangyayari, sa ika-otsenta asin walong taon nin pagpapamahala kan mga huwes.\n12 Asin nagkaigwa nin kadikit na pagbabago sa mga pangyayari kan mga katawohan, laen lang na ini na an mga katawohan nagpoon na mas pinatagas pa sa kadaendatahan, asin naggigibo nin mas pa kadakul na mga bagay na kontraryo sa mga kasugoan nin Diyos, sa ika-otsenta asin siyam na taon nin pagpapamahala kan mga huwes.\n13 Pero ini nangyaring naglipas na sa ika-nobentang taon nin pagpapamahala kan mga huwes, nagkaigwa nin kadakul na mga senyales na ipinagtao sa mga katawohan, asin mga kangangalasan; asin an mga tataramon kan mga propeta nagpopoon na magka-urutob.\n14 Asin an mga anghel nagpahiling sa mga tawo, madudunong na mga tawo, asin nagdeklara sa sainda nin marhay na bareta nin dakulang kaogmahan; kaya sa taon na ini an mga kasuratan nagpopoon na magka-urutob.\n15 Daeng pagkukulang, an mga katawohan nagpoon na patagason an saindang mga puso, gabos laen lang sainda idtong grabe an pagkamatinubod-tubod na parte ninda, pareho sa mga Nephita asin man kan mga Lamanita, asin nagpoon na magdepende sa sadire nindang kusong asin sa sadire nindang kadunungan, na nagsasabi:\n16 May mga bagay na saindang nagkaturud-an na tama, sa pag-iriba nin kadaklan; pero hilnga, samuyang naaaraman na an gabos na ining darakula asin marbelosong mga gibo dae puwedeng maglipas, kun baya ini pinagsabi na.\n17 Asin sinda nagpoon na sa pagrason asin makipagdiskusyunan sa pag-iriba ninda, na nagsasabi:\n18 Na ini bakong rasonable na an arog na ining nilalang bilang Cristo mag-abot; kun iyo ini, asin siya pa na Ake nin Diyos, an Ama kan langit asin kan daga, arog na ini pinagsabi na, tadaw baya ta dae siya magpahiling kan saiyang sadire satuya asin man sa sainda na yaraon sa Jerusalem?\n20 Pero hilnga, kami nakakaaram na ini sarong marumpot na tradisyon, na ipinapamana satuya kan satuyang mga ninuno, tanganing hikayaton kita na magtubod sa ibang dakula asin marbelosong bagay na dapat na mangyayaring maglipas, pero pag-iriba ta, kundi sa kadagaan na yaon sa hararayong distansiya, sarong kadagaan na dae ta man aram; kun kaya saindong ipagpamana satuya an kamangmangan, nin huli ta dae ta masasaksihan kan satuyang mga sadireng mga mata na an mga ini katotoohan.\n21 Asin saindang gigibohon, sa paagi nin padaya asin man misteryosong mga arte kan sarong maraot, na maghimo nin ibang dakulaon na misteryo na dae ta man maintindihan, na magbubulid satuya pababa na magin mga surugoon kan saindang mga tataramon, asin man surugoon para sa sainda, nin huli ta minadepende kita sainda na pagtukdoan kita nin mga tataramon; asin kaya sainda kitang pababayaan sa kamangmangan kun kita magsuko kan satuyang mga sadire sa sainda, sa bilog tang mga pagkabuhay.\n22 Asin may kadakul pang mga bagay na an mga katawohan nag-imahinar sa saindang mga puso, na anas baga kasutilan asin mayong kamugtakan; asin sinda grabeng gayo an pagkadisturbo, nin huli ta si Satanas iyo an nagsusunson sainda na gumibong padagos nin kadaendatahan; iyo, siya nagparalibot-libot na nagwawarak nin mga pahaya asin mga pag-iiriwal-iwal sa ibabaw kan lalawgon nin kadagaan, na tanganing saiyang mapatagas an mga puso nin mga katawohan laban kaining marhay asin kontra kaining paabuton pa sana.\n23 Asin maski na ngani kan mga senyales asin mga kangangalasan na ipinagbalangibog sa pag-iriba kan mga katawohan nin Kagurangnan, asin sa kadakul na mga milagro na saindang nang nagibo, si Satanas nanggad naggibo na maigot na makaputan an mga puso nin mga katawohan sa bilog na lalawgon nin kadagaan.\n24 Asin kay nagtapos an ika-nobentang taon nin pagpapamahala kan mga huwes sa mga katawohan nin Nephi.\n25 Asin kaya digde nagtatapos an libro ni Helaman, uyon sa rekord ni Helaman asin kan saiyang mga akeng lalake.\n# posted by Unknown @ 4/26/2006 09:12:00 AM\nHELAMAN TSAPTER 15\nAn Kagurangnan pinagkastigo an mga Nephita nin huli ta saiyang namumutan sinda--- Mga nagkabarag-ong Lamanita nagin makusog asin naninindugan sa pagtubod--- An Kagurangnan magigin maheherakon sa mga Lamanita sa mga huring aldaw.\nAsin ngonian, sakong namumutan na mga katugangan, hilnga, ako madeklara sa saindo na laen lang na kamo magsosolsol an saindong mga pagharongon magkakawaralat sa saindo na maalipungawon.\n2 Iyo, laen lang na kamo magsosolsol, an saindong mga kababaehan magkakaigwa nin sarong dakulang dahilan na magngungoyngoy sa aldaw na sinda magtatao nin susuhon; nin huli ta kamo maprobar sa pagdulag asin dae magkakaigwa nin lugar para pagtataguan; iyo, asin herak man sa sainda na may kairibang ake, nin huli ta sinda magigin magabaton asin dae makakadulag; kun kaya, sinda magkakatirimak-timakan asin sinda mawawalat tanganing mapara.\n3 Iyo, herak man kaining mga katawohan na pinag-apud na mga katawohan nin Nephi laen lang kun sinda magsosolsol, kun saindang magkahiriling an gabos na ining mga senyales asin mga kangangalasan na ipagpapahiling sa sainda; nin huli ta hilnga, sinda an pinagpiling mga katawohan nin Kagurangnan; iyo, an mga katawohan ni Nephi saiyang kinamumut-an, asin man saiyang pinagkastigo sinda; iyo, sa mga aldaw kan saindang mga kadaendatahan na saiyang pinagkastigo sinda nin huli ta saiyang kinamumut-an sinda.\n4 Pero hilnga sakong mga katugangan, an mga Lamanita iyo an saiyang pinagkaka-ongisan nin huli ta an saindang mga gibo padagos na mararaot, asin ini nin huli sa kadaendatahan kan tradisyon kan saindang mga ninuno. Pero hilnga, an kaligtasan nag-abot sa sainda sa paagi kan pagbabalangibog kan mga Nephita; asin nin huli kaining intensiyon kaya an Kagurangnan pinagpalawig an saindang mga aldaw.\n5 Asin ako nagmawot na saindang mahiling na an kadaklan sainda yaon pasiring sa dalan kan saindang mga katungkulan, asin sinda nanggad naglalakaw na may pagkamangno sa atubangan nin Diyos, asin sinda naggibong magsunod sa saiyang mga katugangan asin kan saiyang mga panuntunan asin an saiyang mga paghuhukom na uyon sa ley ni Moises.\n6 Iyo, ako masabi sa saindo, na an kadakul na parte sainda ginigibo ini, asin sinda naghihingoha na mayong kahandalang kahigosan na tanganing saindang madara an katadaan kan saindang mga katugangan sa kaaraman nin katotoohan; kun kaya nagkaigwa nin kadakul na naidagdag sa saindang numero aro-aldaw.\n7 Asin hilnga, kamo nakakaaram sa saindong mga sadire, nin huli ta kamo testigo kaini, na habang kadakul sainda na nagkadarara sa kaaraman nin katotoohan, asin nakaaram sa karumputan asin mga abominableng tradisyon kan saindang mga ninuno, asin pinagpatubod sa banal na mga kasuratan, iyo, an mga propesiya kan banal na mga propeta, na nagkasururat, na iyo an nag-antabay sainda sa pagtubod sa Kagurangnan, asin sa pagsosolsol, na an pagtubod asin pagsosolsol nagdadara nin sarong pagbabag-o kan puso sa sainda---\n8 Kun kaya, habang kadakul an nagkaarabot kaini, kamo nakakaaram sa saindong mga sadire na pusog asin may paninindugan sa pagtubod, asin sa bagay kun saen baya sinda ginibong libro.\n9 Asin kamo nakakaaram na saindang pinaglubong an saindang mga armas panggiyera, asin sinda natatakot nang gamiton an mga ini na baka sa anoman na paagi sinda magkakasala--- nin huli ta hilnga sinda minatugot kan saindang mga sadire na sinda pagtirimak-timakan asin pagparagadanon sana kan saindang mga kaiwal, asin habo pang magbitbit kan saindang mga espada laban sainda, asin ta ini nin huli sa saindang pagtubod ki Cristo.\n10 Asin ngonian, nin huli kan saindang paninindugan na sinda nahimong magtubod sa bagay na ini na saindang pinagtutubudan, nin huli kan saindang kapusugan kan sinda minsan lang naliwanagan, hilnga, an Kagurangnan magbebendisyon sainda asin pinalawig an saindang mga aldaw, na maski na ngani kan saindang kadaendatahan---\n11 Iyo, magin na kun sinda magdidikit na daeng pagtubod an Kagurangnan an mapalawig kan saindang mga aldaw, hanggan sa an panahon mag-abot na pinagsasabi kan satuyang mga ama, asin man sa paagi ni propetang Zenos, asin kadakul pang ibang mga propeta, mapanungod sa pagbabalik-loob kan satuyang mga katugangan, an mga Lamanita, giraray pasiring sa kaaraman nin katotoohan---\n12 Iyo, ako masabi sa saindo, na sa kahuri-hurihing panahon an mga promisa nin Kagurangnan pinag-unat pasiring sa satuyang mga katugangan, an mga Lamanita; asin ta maski na ngani sa kadakul na mga kasakitan na saindang inaragihan, asin ta maski na ngani na sinda pinagpadpad paduman asin padigde sa lalawgon kan kinaban, asin pinaghahanap, asin paghahampakon asin ipagwaratak-watak sa hararayo, na mayo nin lugar para pagtataguan, an Kagurangnan magigin maheherakon sa sainda.\n13 Asin ini uyon sa propesiya, na sinda giraray pagdadarahon pasiring sa tunay na kaaraman, na iyo ngani an kaaraman sa saindang Paratubos, asin an saindang bantog asin tunay na pastor, asin magin kabilang sa numero kan saiyang mga karnero.\n14 Kun kaya ako masabi sa saindo, na ini mas marhay pa para sainda kesa para saindo laen lang kun kamo magsosolsol.\n15 Nin huli ta hilnga, kun baya an mga darakulang gibo ipinagpahiling sa sainda na ipinagpahiling sa saindo, iyo, sa sainda na nagluya sa daeng pagtubod nin huli kan tradisyon kan saindang mga ninuno, saindong mahiling sa saindong mga sadire na sinda dae na nanggad magluluya giraray sa daeng pagtubod.\n16 Kun kaya nagsabi an Kagurangnan: Ako dae na nanggad mandedestroso sainda, pero sakuyang gigibohon na sa aldaw kan sakong kadunungan sinda magbaralik giraray sa sakuya, sabi nin Kagurangnan.\n17 Asin ngonian hilnga, sabi nin Kagurangnan, mapanungod sa mga katawohan na mga Nephita: Kun sinda dae magsosolsol, asin himohon na gibohon an sakong kagustuhan, Ako nanggad an magdedestroso sainda, sabi nin Kagurangnan, nin huli kan saindang dae pagtubod na maski na ngani sa kadakul na darakulang mga kagibohan na sakuyang pinaggibo sa pag-iriba ninda; asin habang segurado na an Kagurangnan nabubuhay an mga bagay na ini mangyayari, sabi nin Kagurangnan.\n# posted by Unknown @ 4/26/2006 08:46:00 AM\nHELAMAN TSAPTER 14\nSi Samuel naghula nin liwanag sa pagkabanggi asin sarong bag-ong bitoon sa kamundagan ni Cristo--- Si Cristo an matubos sa mga tawo gikan sa temporal asin espirituwal na kagdanan--- An mga senyal kan saiyang pagkagadan kinabalehan nin tulong aldaw nin kadikloman, an pagkabaraak nin mga gapo, asin dakulang pagbag-o kan panahon.\nAsin ngonian ini nangyaring naglipas na si Samuel, an Lamanita, nagpropesiya nin sarong dakulaon na kadakulong pang mga bagay na dae puwedeng maisurat.\n2 Asin hilnga, siya nagsabi sa sainda: Hilnga, ako nagtatao saindo nin sarong senyal; nin huli ta limang taon pa an mag-abot, asin hilnga, pagkatapos mag-aabot an Ake nin Diyos tanganing tubuson gabos sinda na nagtutubod sa saiyang pangaran.\n3 Asin hilnga, ini itatao ko saindo para sarong senyal sa panahon na siya mag-abot; nin huli ta hilnga, magkakaigwa nin kadakulon na liwanag sa kalangitan, na tangani baya na sa banggi bago siya mag-abot dae magkakaigwa nin kadikloman, na tangani baya na ini magpahiling sa tawo na arog baga na ini sarong aldaw.\n4 Kun kaya, magkakaigwa nin sarong aldaw asin sarong banggi asin sarong aldaw, na garo baga na ini sarong aldaw asin ta dae nagkaigwa nin banggi; asin ini para saindo sarong senyal; nin huli ta kamo makakaaram sa pagsirang kan saldang asin man kan pagsulnop kaini; daeng pagkukulang na an banggi dae magkakaigwa nin diklom; asin ini an kabanggihan bago siya imundag.\n5 Asin hilnga, magkakaigwa nin sarong bag-ong bitoon na magsisirang, na arog kan saro na dae pa nanggad nindo nagkahiriling; asin ini man magigin sarosng senyal sa saindo.\n6 Asin hilnga bako sana ini gabos, magkakaigwa nin kadakul pang mga senyal asin mga kangangalasan sa langit.\n7 Asin ini mangyayaring maglipas na kamo gabos matikbalo asin mangangalas, na tangani baya na kamo magkakaturumba sa daga.\n8 Asin ini mangyayaring maglipas na an siisay man na magtutubod sa Ake nin Diyos, siya magkakaigwa nin daeng katapusan na buhay.\n9 Asin hilnga, kaya an Kagurangnan an nagsugo sako, sa paagi kan saiyang anghel, na ako dapat na magpadigde asin isabi ining mga bagay sa saindo; iyo, siya nagsugo na ako dapat na ipagpropesiya ining mga bagay sa saindo; iyo, siya nagsabi sa sako: Ikurahaw mo sa mga katawohang ini, magsolsol asin andamon an dalan nin Kagurangnan.\n10 Asin ngonian, nin huli sa ako sarong Lamanita, asin nakapagtaram sa saindo nin mga tataramon na an Kagurangnan iyo an nagsugo sakuya, asin nin huli ta ini magabat kontra saindo, kamo nagka-aranggot sako asin nagmawot na destrosohon ako, asin pinagpahale paluwas gikan sa pag-iriba nindo.\n11 Asin saindong madadangog an sakong mga tataramon, nin huli ta, sa arog kaining intensiyon kaya ako nagsakat sa mga muralya kaining siyudad, na tangani baya kamo makakadangog asin makakaaram sa mga paghuhukom nin Diyos na naghahalat saindo nin huli kan saindong mga kadaendatahan, asin man tanganing puwede nindong magka-araraman an mga kondisyones kan pagsosolsol.\n12 Asin man na tangani baya puwede nindong magkaararaman an pag-abot ni JesuCristo, an Ake nin Diyos, an Ama kan langit asin kan daga, an Kaglalang kan gabos na mga bagay gikan pa sa kapinunan; asin na tangani puwede nindong magkaararaman an mga senyales kan saiyang pag-abot, sa intensiyon na tangani kamo puwedeng magtubod sa saiyang pangaran.\n13 Asin kun kamo magtutubod sa saiyang pangaran kamo magsosolsol kan gabos nindong mga kasalanan, na pagkatapos kamo puwedeng magkakaigwa nin kapatawaran kan mga ini sa paagi kan saiyang mga merito.\n14 Asin hilnga, giraray, may iba pang senyal akong itatao sa saindo, iyo, an senyal kan saiyang kagadanan.\n15 Nin huli ta hilnga, siya seguradong magagadan na tanganing an kaligtasan dapat na mag-abot; iyo, ini ipinagputong saiya asin magigin kapakinabangan na siya magagadan, tanganing darahon na mag-agi an pagkabuhay-liwat kan mga gadan, na baya an mga tawo puwedeng madara pasiring sa presensiya nin Kagurangnan.\n16 Iyo, hilnga, ini kagadanan na nagdarang maglipas an pagkabuhay-liwat, asin magtutubos sa bilog na nilalang gikan sa enot na kagadanan--- idtong espirituwal na kagadananl para sa bilog na nilalang, sa paagi kan pagkahulog ni Adan na pinaluwas gikan sa presensiya nin Kagurangnan, na pinagkonsidera bilang gadan, pareho sa mga bagay na temporal asin mga bagay na espirituwal.\n17 Pero hilnga, an pagkabuhay-liwat kan Cristo nagtutubos sa nilalang, iyo, magin an bilog na nilalang, asin magdadara sainda pabalik sa presensiya nin Kagurangnan.\n18 Iyo, asin ini nagdadara na maglipas an kondisyon kan pagsosolsol, na an siisay an nagsosolsol siya dae tutumbahon asin isusugba pasiring sa kalayo; pero an siisay man na dae nagsosolsol iyo an tutumbahon nasin isusugba pasiring sa kalayo; asin magkakaigwa nin pag-abot sa sainda giraray nin sarong espirituwal na kagadanan, iyo, an ikaduwang kagadanan, nin huli ta sinda pinaghale na giraray sa mga bagay na mapanungod sa pagkamatanos.\n19 Kun kaya magsolsol kamo, magsolsol kamo, ta baka sa paagi kan pagkaaram kaining mga bagay asin dae na nindo gigibohon kamo magsasapo sa saindong mga sadire na yaon sa irarom nin kondenasyon, asin kamo pagdadarahon pababa pasiring sa ikaduwang kagadanan.\n20 Pero hilnga, habang ako nagsasabi sa saindo manungod sa iba pang senyal, an senyal kan saiyang kagadanan, hilnga, sa aldaw na yan na siya nagsasapo nin kagadanan an saldang magdidiklom asin habang magtatao kan saiyang liwanag sa saindo; asin man an bulan asin an mga bitoon; asin dae magkakaigwa nin liwanag sa lalawgon kaining kadagaan, magin pagpoon sa panahon na siya magsasapo nin kagadanan, sa laog nin tulong aldaw, hanggan sa panahon na siya mabubuhay-liwat gikan sa gadan.\n21 Iyo, sa panahon na saiyang ipaghuhunod an espiritu magkakaigwa nin mga pagdadaguldol asin nin mga pagkikilat sa laog nin kadakul na mga oras, asin an daga maglilinog asin magyuyogyog; asin an mga gapo na yaraon sa lalawgon kaining kinaban; na parehong yaon sa ibabaw nin kinaban asin sa irarom, na saindong naaraman sa panahon na ini na birilog pa, o an pinakaparte kaini iyo an sarong pinabilog na kinamumugtakan, magkakabaraak;\n22 Iyo, sinda magkakabaranga sa duwa, asin padagos na magkakanaragboan na yaon sa kasiringitan asin sa mga kabaraakan, asin yaon sa baak na karugmukan sa ibabaw nin lalawgon kan bilog na kinaban, pareho sa ibabaw nin kinaban asin sa irarom.\n23 Asin hilnga, magkakaigwa nin makukusog na mga bagyo, asin magkakaigwa nin kadakul na mga kabukidan an maghaharababa na arog sa sarong burukid-bukid, asin magkakaigwa nin kadakul na mga lugar na pinag-aarapud na mga burukid-bukid na magigin mga kabukidan, na an kahalangkawan grabe.\n24 Asin kadakul na mga tinampo an magkakabaraak, asin kadakul na mga siyudad magigin kalipungawan.\n25 Asin kadakul na mga lubungan an magkakaburukasan, asin magluluwa kan saindang mga gadan; asin kadakul na mga santo an magpapahiling sa kadaklan.\n26 Asin hilnga, iyo ini an pinagsabi kan anghel sako; nin huli ta siya nagsabi sako na magkakaigwa nin kadakul na mga pagdadaguldol asin mga pagkikilat sa laog nin kadakul na mga oras.\n27 Asin siya nagsabi sako na habang an daguldol asin an kikilat nagtatagal, asin an bagyo, na an mga bagay na ini maninigo, asin an kadikloman maglalakop sa lalawgon kan bilog na kinaban sa laog nin tulong aldaw.\n28 Asin an anghel nagsabi sa sako na kadakul an makakahiling nin darakulang mga bagay kesa kaini, sa intensiyon na sinda puwedeng magturubod na an mga senyales na ini asin ining mga kangangalasan dapat na maglipas sa bilog na lalawgon kaining kadagaan, sa intensiyon na dae dapat na magkaigwa nin dahilan para dae magtubod an pag-iriba nin kaarakian kan mga tawo---\n29 Asin ini para sa intensiyon na an siisay an magtutubod puwedeng maliligtas, asin na an siisay man an dae magtutubod, sarong matanos na paghuhukom an puwedeng mag-abot sa sainda; asin man kun sinda pinagkondena saindong pinagdara sa saindang mga sadire an sainda man sanang kondenasyon.\n30 Asin ngonian giromdoma, giromdoma baya, sakong mga katugangan, na an siisay man an naggigibo nin kadaendatahan, naggibo kaini sa saiyang sadire man sana; nin huli ta hilnga, kamo nga libre; kamo may permiso na gumibo para sa saindong mga sadire; nin huli ta hilnga, an Diyos nagtao sa saindo nin sarong kaaraman asin saiya kamong ginibong libre.\n31 Siya nagtao sa saindo na tanganing kamo may pagkaaram nin marhay gikan sa maraot, asin saiyang pinagtao sa saindo na tanganing puwede kamong pinili nin buhay o kagadanan; asin kamo makakagibo nin marhay asin maibalik sa bagay na marhay, o magkaigwa kan bagay na marhay na maibabalik sa saindo; o kamo makakagibo nin maraot, asin magkaigwa kan bagay na maraot na maibabalik sa saindo.\n# posted by Unknown @ 4/25/2006 05:29:00 PM\nHELAMAN TSAPTER 13\nAn propesiya ni Samuel, an Lamanita, mapanungod sa mga Nephita. Pag-iriba kan mga Tsapter 13 hanggan 15 na pinagkasararo.\nSi Samuel, an Lamanita nagpropesiya mapanungod sa pagkapahamak kan mga Nephita laen lang kun magsosolsol--- Sinda asin an saindang mga kayamanan isinumpa--- Sinda nagsikwal asin nanggapo sa mga propeta, pinagpalibutan kan mga demonyo, asin naghahanap nin kaogmahan sa paggigibo nin kadaendatahan.\nAsin ngonian ini nangyaring naglipas na sa ika-otsenta asin anom na taon, an mga Nephita yaon pa man sa karumputan, iyo, sa dakulaon na karumputan, habang an mga Lamanita nanggad nagsusunod nin estrikto sa pagsunod kan mga kasugoan nin Dios, na uyon sa ley ni Moises.\n2 Asin ini nangyaring naglipas na sa taon na ini igwa nin sarong Samuel, sarong Lamanita, nag-abot sa laog nin kadagaan kan Zarahemla, asin nagpoon sa pagbabalangibog sa mga katawohan. Asin ini nangyaring naglipas na siya nanggad nagparabalangibog, nin kadakul na mga aldaw, nin pagsosolsol sa mga katawohan, asin sainda siyang pinagrayo paluwas, asin siya nakatalaan nang magbalik sa saiyang sadireng kadagaan.\n3 Pero hilnga, an boses nin Kagurangnan nag-abot sa saiya, na siya dapat na magbalik giraray, asin magpropesiya sa mga katawohan kan ano man na mga bagay na minaabot sa saiyang puso.\n4 Asin ini nangyaring naglipas na sinda habong magtugot na siya maglaog sa siyudad; kun kaya siya nagduman asin nagsakat sa itaas nin muralya, asin pinag-unat an saiyang kamot asin nagkurahaw nin sarong makusugon na boses, asin nagpropesiya sa mga katawohan kan anoman na mga bagay na an Kagurangnan an nagkaag sa laog nin saiyang puso.\n5 Asin siya nagsabi sa sainda: Hilnga, ako, si Samuel, sarong Lamanita, nagsasabi nin mga tataramon kan Kagurangnan na saiyang pinagkaag sa sakuyang puso; asin hilnga saiyang pinagkaag ini sa laog kan sakuyang puso tanganing sabihan ining mga katawohan na an espada nin hustisya naka-omang na sa mga katawohang ini; asin apat na gatos na mga taon dae maagi laen lang an an espada nin hustisya mahuhulog sa mga katawohang ini.\n6 Iyo, magabat na kapahamakan an naghahalat kaining mga katawohan, asin ini seguradong mangyayari sa mga katawohang ini, asin mayong makakapagligtas kaining mga katawohan kundi an pagsosolsol asin pagtubod sa Kagurangnang JesuCristo, na seguradong maabot sa kinaban, asin magtitios nin kadakul na mga bagay asin gagadanon para sa saiyang mga katawohan.\n7 Asin hilnga, sarong anghel nin Kagurangnan iyo an nagdeklara kaini sa sakuya, asin siya nanggad nagdara nin marhay na bareta sa sakuyang kalag. Asin hilnga, ako ipinadara sa saindo tanganing ideklara man ini sa saindo, na tanganing kamo magkaigwa nin marhay na bareta; pero hilnga kamo habong magresibe sako.\n8 Kun kaya, nagsabi baya ang Kagurangnan: Nin huli sa katagasan kan mga puso nin mga katawohan kan mga Nephita, laen lang kun sinda nagsosolsol sakong hahaleon an sakong tataramon gikan sainda, asin sakong kukuahon an sakong Espiritu gikan sainda, asin dae na ako magtitios sainda, asin sakong babalikon an mga puso kan saindang mga katugangan laban sainda.\n9 Asin apat na gatos na mga taon dae malipas bago ko tutugutan na sinda hahampakon; iyo, ako magbibisita sainda na may darang espada asin may taggutom asin may mga kapestehan.\n10 Iyo, ako magbibisita sainda sa sakong makangirhat na kaanggutan, asin magkakaigwa sa sainda sa ika-apat na henerasyon na mabubuhay, kan saindong mga kaiwal, na tanganing masdan an saindong dagos na kapahamakan; asin ini segurado na gayong mag-aabot laen lang kun kamo magsosolsol, an sabi nin Kagurangnan; asin sinda sa ika-apat na henerasyon magbibisita sa saindong kapahamakan.\n11 Pero kun kamo magsosolsol asin magbalik sa Kagurangnan nindong Diyos sakong ipagrarayo an sakong pagka-anggot, sabi nin Kagurangnan; iyo, kaya sabi nin Kagurangnan, paladan sinda na nagsosolsol asin magbalik sa sakuya, pero herak man sa sainda na dae nagsosolsol.\n12 Iyo, herak man kaining bantog na siyudad nin Zarahemla; nin huli ta hilnga, ini baya nin huli sainda na mga matatanos na ini ililigtas; iyo, herak man kaining bantog na siyudad, nin huli ta sakong pinag-iisipan, sabi nin Kagurangnan, na igwa nin kadakul, iyo, magin an grabeng parte kaining bantog na siyudad, na pinagpapatagas an saindang smga puso kontra sakuya, sabi nin Kagurangnan.\n13 Pero paladan sinda na magsosolsol, nin huli ta sinda ililigtas ko. Pero hilnga, kun bako sana sa mga matatanos na yaraon sa bantog na siyudad na ini, hilnga, ako magkakausa kuta na kalayo an maghuhulog gikan sa langit asin destrosohon ini.\n14 Pero hilnga, ini nin huli na sana sa mga matatanos na ini pinaligtas. Pero hilnga, an panahon maabot, sabi nin Kagurangnan, na kun saindong papaluwason an mga matatanos gikan sa pag-iriba nindo, kaya kamo magigin hinog para sa kapahamakan; iyo, herak man kaining bantog na siyudad, nin huli sana sa karumputan asin mga abominasyon na yaraon saiya.\n15 Iyo, asin herak man sa siyudad nin Gideon, nin huli kan karumputan asin mga abominasyon na yaraon saiya.\n16 Iyo, asin herak man sa gabos na siyudad na yaraon sa kadagaan sa palibot, na pagsasadire kan mga Nephita, nin huli sa karumputan asin mga abominasyon kan mga yaraon sa sainda.\n17 Asin hilnga, sarong sumpa an mag-aabot sa ibabaw nin kadagaan, an sabi ni Kagurangnan nin Hukbo, nin huli sa mga katawohan na yaraon sa mga kadagaan, iyo, nin huli kan saindang karumputan asin kan saindang mga abominasyon.\n18 Asin ini mangyayaring maglipas, sabi nin Kagurangnan nin mga Hukbo, iyo, an satuyang dakulaon asin totoong Diyos, na an siisay man na magtatago nin mga kayamanan sa daga dae na ninda mananagboan pa giraray, nin huli sa dakulang kasumpaan kan daga, laen lang kun siya sarong matanos na tawo asin itatago niya ini para sa Kagurangnan.\n19 Nin huli ta ako an may gusto, sabi nin Kagurangnan, na saindang ipagtago an saindang mga kayamanan para sa sakuya; asin sumpaon sinda na dae nagtago kan saindang kayamanan para sakuya; nin huli ta mayo nin nagtatago kan saindang mga kayamanan laen lang na sinda na mga matatanos; asin siya na dae nagtatago kan saiyang mga kayamanan para sakuya, isinumpa na siya, asin man an kayamanan, asin mayong makakapagtubos kaini nin huli sa sumpa kan daga.\n20 Asin an aldaw mag-aabot na saindang itatago an saindang mga kayamanan, nin huli ta saindang pinamugtak an saindang mga puso sa mga kayamanan; asin nin huli ta saindang ipinamugtak an saindang mga kayamanan noarin na sinda magdudulag sa atubangan kan saindang mga kaiwal; nin huli ta habo nindang itatago an mga ini para sakuya, an sumpa yaon sainda asin man sa saindang mga kayamanan; asin sa aldaw na iyan sinda paghahampakon, sabi nin Kagurangnan.\n21 Hilnga nindo, mga katawohan kaining bantog na siyudad, asin maghinanyog sa sakuyang mga tataramon; iyo, maghinanyog sa mga tataramon na an Kagurangnan an nagsabi; nin huli ta hilnga, siya nagsasabi na kamo ipinagsumpa nin huli sa saindong mga kayamanan, asin man an saindong mga kayamanan isinumpa nin huli ta saindong ipinamugtak an saindong mga puso sa sainda, asin dae kamo nagparahinanyog sa mga tataramon niya na iyo an nagtao sa saindo.\n22 Kamo dae makapaggiromdom sa Kagurangnan nindong Diyos sa mga bagay na siya iyo an nagbendisyon saindo, pero kamo pirmeng gayo nakapaggiromdom kan saindong mga kayamanan, bako na magpasalamat sa Kagurangnan nindong Diyos para sainda; iyo, an saindong mga puso dae nakapamugtak sa Kagurangnan, pero sinda nagbubutog na may dakulang kapa-abaw-abawan, sa paghahambog, asin sa dakulang kabutugan, mga kaorihan, mga pakikiiwal, malisya, mga persekusyon, asin mga panggagadan, asin gabos na manera nin mga kadaendatahan.\n23 Nin huli kaining kadahilanan an Kagurangnang Diyos nagkausa na sarong sumpa data na mag-abot sa daga, asin man sa saindong mga kayamanan, asin ini nin huli sa saindong mga kadaendatahan.\n24 Iyo, herak man kaining mga katawohan, nin huli kaining oras na nag-abot, na saindong pinagsikwal an mga propeta, asin pinagtutuya-tuya sinda, asin pinaggagapo sinda, asin pinaggagaradan sinda, asin naggigibo nin gabos na manera nin kadaendatahan sa sainda, magin arog kan pinaggibo ninda sa lumang panahon.\n25 Asin ngonian kun kamo magtaram, kamo nagsasabi: Kun an samuyang mga aldaw yaon kaidtong mga aldaw kan samuyang mga magurang sa lumang panahon, kami kuta na magtutugot na gadanon an mga propeta; kami dae kuta na magtutugot paggapoon sinda, asin palayason sinda paluwas.\n26 Hilnga kamo mas grabe pa an karaotan kesa sainda; nin huli ta habang an Kagurangnan nabubuhay, kun an sarong propeta magdudulok sa pag-iriba nindo asin magdeklara sa saindo nin tataramon nin Kagurangnan, na pinagsasabi an saindong mga kasalanan asin mga kadaendatahan, kamo nagka-aranggot sa saiya, asin pinapalayas siya paluwas asin pinaghahanapan nin gabos na manera nin mga paagi tanganing destrosohon siya; iyo, kamo nagsasabi na siya sarong palsong propeta, asin na siya sarong parakasala, asin kairiba kan diyablo, nin huli ta siya nagtutuga na an saindong mga kagibohan mararaot.\n27 Pero hilnga, kun an sarong tawo mag-abot sa pag-iriba nindo asin magsasabi: Giboha ini, asin ta mayo nin kadaendatahan; giboha idto asin kamo dae magtitios; iyo, siya magsasabi: Maglakaw kamo na uyon sa kapa-abaw-abawan kan saindong sadireng mga puso; iyo, maglakaw na uyon sa kapa-abaw-abawan kan saindong mga mata, asin gibohon an anoman na an saindong puso an nagmamawot--- asin kun an sarong tawo mag-abot sa pag-iriba nindo asin magsasabi kaini, saindong pinagreresibe siya, asin masabi na siya sarong propeta.\n28 Iyo, kamo an nag-aalsa saiya paitaas, asin kamo nagtatao saiya kan saindong pagkakan; kamo nagtatao sa saiya kan saindong bulawan, asin kan saindong plata, asin kamo an nagbabado saiya nin mamahalon na kasul-otan; asin nin huli ta siya nagtataram nin kabuladasang mga tataramon sa saindo, asin siya nagsasabi na an gabos marahayon, pagkatapos kamo daeng nahihiling na sala saiya.\n29 O kamong mga marurumpot asin kamong mga sutil na henerasyon; kamong matatagas asin kamong tiso an liog na mga katawohan, gurano kalawig na kamo maghuhuna-huna na an Kagurangnan magtutugot saindo? Iyo, gurano kalawig na kamo magtutugot kan saindong mga sadire na pangengenotan nin hunghang asin butang mga giya? Iyo, gurano kalawig na kamo nagpili nin kadikloman embes baga nin liwanag?\n30 Iyo, hilnga, an kaanggutan nin Kagurangnan yaon nang nagrarani kontra saindo; hilnga, saiyang pinagsumpa an kadagaan nin huli kan saindong kadaendatahan.\n31 Asin hilnga, an panahon nag-aabot na saiyang pinagsumpa an saindong mga kayamanan, na tanganing magin sindang mahalnason, na kamo dae makakaputan sinda; asin sa mga aldaw kan saindong kaprobrehan kamo dae makapagtago kaiyan.\n32 Asin sa mga aldaw kan saindong kapobrehan kamo magkukurahaw sa Kagurangnan; asin daeng kamugtakan an saindong pagkukurahaw, nin huli ta an saindong kalipungawan nag-abot na para saindo, asin an saindong kapahamakan ginibo nang segurado; asin pagkatapos kamo maghihibi asin mag-aalimuyong sa aldaw na yan, an sabi nin Kagurangnan nin mga Hukbo. Asin pagkatapos kamo magtatangis, asin magsasabi:\n33 O na ako nagsosolsol na, asin dae nanggagadan nin mga propeta, asin pinaggapo sinda, asin pinag-apon sinda paluwas. Iyo, sa aldaw na yan kamo magsasabi: O kami nakagiromdom sa Kagurangnan nyamong Diyos na sa aldaw na yan siya nagtao samuya kan samuyang mga kayamanan, asin pagkatapos sinda bako baga nagin mahalnason na tanganing samuyang mawara sinda; nin huli ta hilnga, an samuyang mga kayamanan nagkawarara gikan samuya.\n34 Hilnga, samuyang ipinagmugtak an sarong gamit digde asin sa pagkaaga ini nawara; asin hilnga, an samuyang mga espada pinagawi gikan samuya sa aldaw na samuya sindang kinakaipuhan para sa giyera.\n35 Iyo, samuyang pinagtago an samuyang mga kayamanan asin an mga ini naghalnas paharayo gikan samuya, nin huli kan sumpa nin kadagaan.\n36 O kami nagsosolsol sa aldaw na an tataramon nin Kagurangnan nag-abot sa samuya; nin huli ta hilnga an daga pinagsumpa, asin an gabos na mga bagay nagin mahalnason, asin kami dae makakapot sainda.\n37 Hilnga, kami nagkaparilibutan nin mga demonyo, iyo, kami pinapalibutan sa paagi kan mga anghel niya na iyo an nagmamawot na destrosohon an samuyang mga kalag. Hilnga, an samuyang mga kadaendatahan grabeng gayo. O Kagurangnan, dae mo daw maiparayo an saimong kaanggutan samuya? Asin iyo ini an saindong lengguwahe sa aldaw na idto.\n38 Pero hilnga, an saindong mga aldaw sa probasyon nakaagi na; saindong pinagliliman-limanan an aldaw kan saindong kaligtasan hanggan sa ini daeng katapusan nang huri, asin an saindong kapahamakan nahimo nang segurado; iyo, nin huli ta kamo naghahanap sa bilog na mga aldaw kan saindong mga buhay para sa bagay na dae nindo makukua; asin kamo naghahanap para sa kaogmahan sa paagi nin paggibo nin kadaendatahan, na an bagay na ini kontraryo sa natura kaining pagkamatanos na yaon sa satuyang dakulaon asin Eternal na Pamayo.\n39 O kamong mga katawohan nin daga, na kamo makakadangog kan sakong mga tataramon! Asin ako mapangadye na an kaanggutan nin Kagurangnan lugod ipagrayo gikan saindo, asin na kamo magsosolsol asin makakaligtas.\n# posted by Unknown @ 4/25/2006 11:24:00 AM